เงินบาทแข็งค่า ขานรับมาตรการเฟด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....ทีมข่าวการเงิน
ในช่วงสัปดาห์ที่ผ่านมา (15 พ.ย. 2553) เงินบาทเปิดตลาดที่ระดับ 29.89 บาทต่อเหรียญสหรัฐ โดยปรับแข็งค่าขึ้นจากระดับ 29.95 บาทต่อเหรียญสหรัฐ ในช่วงปลายสัปดาห์ก่อน 
โดยเป็นการปรับตัวในทิศทางเดียวกับค่าเงินภูมิภาคที่ได้แรงหนุนจากการอ่อนค่าของเงินเหรียญสหรัฐ ที่ยังคงถูกกดดันอย่างต่อเนื่องจากการคาดการณ์เกี่ยวกับการดำเนินมาตรการผ่อนคลายเชิงปริมาณของสหรัฐ 
อย่างไรก็ดี ภาวะการลงทุนในตลาดหุ้นที่ค่อนข้างคึกคัก หลังมีการรายงานว่าดัชนีผู้จัดการฝ่ายจัดซื้อ (PMI) ของจีนออกมาดีเกินคาด ทำให้นักลงทุนมีมุมมองในเชิงบวกต่อเศรษฐกิจเอเชียและหนุนภาวะการลงทุนในตลาดหุ้น เห็นได้จากแรงซื้ออย่างหนาแน่นในตลาดหุ้นไทยซึ่งหนุน ให้ดัชนีปรับตัวขึ้นเหนือระดับ 1,000 และทำสถิติสูงสุดในรอบ 14 ปี โดยปัจจัยดังกล่าวส่งผลในเชิงบวกต่อค่าเงินบาท 
การแข็งค่าของเงินบาทยังเป็นไปอย่างจำกัด เนื่องจากนักลงทุนบางส่วนยังคงทำธุรกรรมอย่างระมัดระวังในช่วงก่อนรู้ผลการเลือกตั้งกลางเทอมสภาผู้แทนราษฎรของสหรัฐ ในวันที่ 2 พ.ย. และการประชุมธนาคารกลางสหรัฐ (เฟด) ในวันที่ 23 พ.ย. โดยเฉพาะประเด็นการประกาศมาตรการผ่อนคลายเชิงปริมาณ หรือ QE โดยตลาดมีการคาดการณ์ว่าเฟดจะมีการเข้าซื้อพันธบัตรรัฐบาลสหรัฐเพิ่มขึ้นอีกราว 5 แสนล้าน ถึง 1 ล้านล้านเหรียญสหรัฐ ซึ่งหากตัวเลขจริงที่ประกาศออกมามีวงเงินมากกว่าหรือน้อยกว่าที่ ตลาดคาดการณ์ย่อมมีนัยสำคัญต่อภาวะการลงทุนในตลาดการเงินและทิศทางค่าเงินเหรียญสหรัฐฯ 
ส่งผลให้เงินบาทปรับตัวในกรอบแคบใกล้ระดับ 29.80 บาทต่อเหรียญสหรัฐ ในช่วงต้นสัปดาห์
ในช่วงปลายสัปดาห์เงินบาทมีแนวโน้มแข็งค่าขึ้นตามทิศทางสกุลเงินเอเชีย หลังการประชุมนโยบายการเงินของธนาคารกลางสหรัฐ มีมติคงอัตราดอกเบี้ยระยะสั้น (Fed Funds Rate) ที่ระดับ 00.25% ซึ่งเป็นระดับที่กำหนดไว้ตั้งแต่การประชุมเดือนธ.ค. 2008 โดยย้ำว่าเฟดจะยังคงรักษาอัตราดอกเบี้ย ในระดับต่ำเป็นพิเศษต่อไปอีกระยะหนึ่ง 
พร้อมกันนี้เฟดยังจะมีการเข้าซื้อพันธบัตรรัฐบาลเพิ่มขึ้นอีก 6 แสนล้านเหรียญสหรัฐ ภายในกลางปีหน้า โดยเป็นการทยอยเข้าซื้อราว 7.5 หมื่นล้านเหรียญสหรัฐต่อเดือน โดยหวังกระตุ้นเศรษฐกิจและทำให้ต้นทุนการกู้ยืมลดต่ำลงสำหรับผู้บริโภค และภาพธุรกิจยังคงได้รับผลกระทบ จากภาวะเศรษฐกิจถดถอยที่มีความรุนแรงมากที่สุดนับจากช่วงเศรษฐกิจตกต่ำ
อย่างไรก็ดี หลังมาตรการผ่อนคลายเชิงปริมาณ หรือ QE2 ของสหรัฐมีความชัดเจนมากขึ้น แม้ในช่วงแรกตลาดการเงินจะมีการตอบรับมาตรการดังกล่าวไม่มาก ส่วนหนึ่งเป็นผลจากในช่วงกว่า 1 เดือนที่ผ่านมา ตลาดการเงินมีการตอบรับกับมาตรการดังกล่าวไปแล้วพอสมควร อีกทั้งวงเงินที่เฟดใช้ในรอบนี้ยังอยู่ในระดับใกล้เคียงกับที่ตลาดคาดการณ์ 
ดังนั้น สภาพคล่องในระบบการเงินที่มีแนวโน้มสูงขึ้นจากการดำเนินการของเฟดในรอบนี้ ทำให้นักลงทุนมีการคาดการณ์ว่าจะมีเงินทุนจากต่างประเทศไหลเข้าสู่ตลาดการเงินภูมิภาคมากขึ้น และเป็นปัจจัยหนุนให้ค่าเงินเอเชียปรับแข็งค่าขึ้นต่อ 
ขณะเดียวกันการเข้าซื้อพันธบัตรของรัฐบาลกลางสหรัฐเพิ่มเติมยังเป็นปัจจัยถ่วงให้อัตราผลตอบแทนพันธบัตรของสหรัฐปรับตัวลง ซึ่งกระตุ้นให้นักลงทุนมีการทำธุรกรรม Dollar carry trade และเข้าซื้อสินทรัพย์ที่ให้ผลตอบแทนที่ดีกว่า ซึ่งการคาดการณ์ดังกล่าวส่งผลให้ค่าเงินในภูมิภาคปรับแข็งค่าขึ้น เช่นเดียวกับเงินบาทปรับตัวขึ้นสู่ระดับ 29.63 บาทต่อเหรียญสหรัฐ ในช่วงปลายสัปดาห์ 
สัปดาห์นี้ (812 พ.ย. 2553) สายงานธุรกิจตลาดทุนมองว่าเงินบาทยังมีแนวโน้มแข็งค่าขึ้นต่อเนื่องจากสัปดาห์ก่อนหน้า โดยคาดว่าสัปดาห์นี้จะปรับตัวในช่วง 29.5029.80 บาทต่อเหรียญสหรัฐ แข็งค่าขึ้นจากช่วง 29.6229.99 บาทต่อเหรียญสหรัฐ ในสัปดาห์ก่อนหน้า 
โดยมีแรงหนุนอย่างต่อเนื่องจากเหรียญสหรัฐที่ยังคงปรับตัวในทิศทางขาลง โดยได้รับผลกระทบต่อเนื่องจากการดำเนินมาตรการผ่อนคลายเชิงปริมาณเพื่อกระตุ้นเศรษฐกิจของเฟด ที่ฉุดให้เงินเหรียญสหรัฐอ่อนค่าลงอย่างมากเมื่อเทียบกับตะกร้าเงิน ขณะเดียวกันภาวะการลงทุนในตลาดหุ้นภูมิภาคที่คาดว่าจะยังปรับตัวขึ้นต่อจากการคาดการณ์ว่าจะมี เม็ดเงินทุนไหลเข้าสู่ตลาดหุ้นเอเชียรวมทั้งตลาดหุ้นไทยเพิ่มขึ้น ล้วนเป็นปัจจัยที่หนุนให้ค่าเงินบาทมีแนวโน้มแข็งค่าขึ้น 
อย่างไรก็ดี คาดว่าสัปดาห์นี้การเข้าแทรกแซงตลาดอัตราแลกเปลี่ยนของธนาคารแห่งประเทศไทย (ธปท.) ยังคงเป็นปัจจัยสำคัญที่ช่วยให้เงินบาทปรับแข็งค่าช้าลง